*Projekts*

LATVIJAS REPUBLIKAS MINISTRU KABINETS

2011.gada Noteikumi Nr.

Rīgā (prot. Nr. .§)

**Kārtība, kādā valsts finansē pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, pamatizglītības un vidējās izglītības programmas, kuras īsteno privātās izglītības iestādes**

Izdoti saskaņā ar

Izglītības likuma 14.panta 3.punktu

un Vispārējās izglītības likuma 4.panta 3.3punktu

1. Noteikumi nosaka kārtību, kādā valsts finansēpirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, pamatizglītības un vidējās izglītības programmas, kuras īsteno privātās izglītības iestādes (turpmāk – izglītības iestāde).

2. Izglītības iestādei, kas īsteno licencētas pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, kā arī akreditētas pamatizglītības un vidējās izglītības programmas, piešķir valsts finansējumu pedagogu darba samaksai un valsts sociālās apdrošināšanas obligātajām iemaksām no valsts budžetā šim mērķim paredzētajiem līdzekļiem.

1. Izglītības iestāde līdz attiecīgā gada 5.septembrim Valsts izglītības informācijas sistēmā (turpmāk – VIIS) ievada un apstiprina informāciju par izglītojamo skaitu attiecīgā gada 1.septembrī izglītības iestādē (pa klasēm (grupām) un izglītības programmām).
2. Izglītības iestāde saņem valsts budžeta dotāciju nākamajam budžeta gadam, ja tā informāciju par izglītojamo skaitu VIIS ir ievadījusi atbilstoši šo noteikumu 3.punktā minētajai kārtībai.
3. Izglītības iestāde, kas īsteno profesionālās pamatizglītības un profesionālās vidējās izglītības programmas, var saņemt valsts budžeta dotāciju nākamajam budžeta gadam pedagogu darba samaksai un valsts sociālās apdrošināšanas obligātajām iemaksām, ja Izglītības un zinātnes ministrija (vai citas nozares ministrija) līdz kārtējā gada 15.septembrim ar to ir noslēgusi līgumu par valsts noteikto finansēto vietu skaitu.

7. Izglītības un zinātnes ministrija, pamatojoties uz izglītojamo skaitu attiecīgajā izglītības programmā atbilstoši šo noteikumu 3.punktā minētajai izglītības iestāžu sniegtajai informācijai, nosaka valsts budžeta dotācijas apmēru konkrētai vispārējās izglītības iestādei atbilstoši normatīvajiem aktiem par kārtību, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai.

8. Izglītības un zinātnes ministrija (vai citas nozares ministrija), pamatojoties uz izglītojamo skaitu attiecīgajā izglītības programmā atbilstoši šo noteikumu 3.punktā minētajai izglītības iestāžu sniegtajai informācijai, nosaka valsts budžeta dotācijas apmēru konkrētai profesionālās izglītības iestādei atbilstoši normatīvajiem aktiem par kārtību, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas.

9. Valsts budžeta dotāciju pirmsskolas izglītības programmās bērnu no piecu gadu vecuma līdz pamatizglītības ieguves uzsākšanai nodarbināto pedagogu darba samaksai un valsts sociālās apdrošināšanas obligātajām iemaksām 2012.gada janvārim - augustam aprēķina, pamatojoties uz izglītojamo skaitu attiecīgajā izglītības programmā uz 2011.gada 1.septembri.

10. Atzīt par spēku zaudējušiem Ministru kabineta 2010.gada 24.augusta noteikumus Nr.806 "Kārtība, kādā valsts finansē pamatizglītības un vidējās izglītības programmas, kuras īsteno privātās izglītības iestādes" (Latvijas Vēstnesis, 2010, 137.nr.).

11. Noteikumi stājas spēkā 2012.gada 1.janvārī.

Ministru prezidents V.Dombrovskis

Izglītības un zinātnes ministrs R.Ķīlis

Iesniedzējs:

Izglītības un zinātnes ministrs R.Ķīlis

Vizē:

Valsts sekretāra vietniece,

valsts sekretāra pienākumu izpildītāja L.Sīka

21.12.2011 14:25

473

A.Koleda, 67047841

alise.koleda@izm.gov.lv